מדד תשומות הבנייה בספטמבר ללא שינוי | הון - מדריכים פיננסיים מדד תשומות הבנייה בספטמבר ללא שינוי |
אין שינוי במדד מחירי תשומה בבנייה למגורים בספטמבר 2019
ירידה של 0.1% במדד מחירי תשומה בבנייה למסחר ולמשרדים בספטמבר 2019
ירידה של 0.2% במדד מחירי תשומה בסלילה וגישור בספטמבר 2019
ירידה של 0.3% במדד מחירי תשומה בחקלאות בספטמבר 2019
ירידה של 0.2% במדד מחירי תשומה באוטובוסים של כלל האוכלוסייה בספטמבר 2019
עליה של 0.2% במדד מחירי תשומה באוטובוסים של זכייניות בספטמבר 2019
ירידה של 0.5% במדד מחירי תשומה באוטובוסים זעירים בספטמבר 2019
מדד מחירי תשומה בבנייה למגורים נותר בחודש ספטמבר 2019 ללא שינוי ועמד על 114.4 נקודות (הבסיס: יולי 2011 = 100.0 נקודות). מתחילת השנה עלה מדד זה ב-1.0%.
מדד מחירי תשומה בבנייה למגורים ללא שכר עבודה ירד ב-0.1% והגיע ל-106.5 נקודות לעומת 106.6 נקודות בחודש קודם.
ב-12 החודשים האחרונים (ספטמבר 2019 לעומת ספטמבר 2018) עלה מדד מחירי תשומה בבנייה למגורים ב‑1.1% בשל העלייה במחירי שכר העבודה ב-2.0%. המדד ללא שכר עבודה עלה ב-0.4% בתקופה זו.
בחודש ספטמבר 2019 נותר מדד מחירי חומרים ומוצרים ללא שינוי.
מבין החומרים והמוצרים עלו במיוחד מחירי חצץ (ב-0.6%).
לעומת זאת, ירדו מחירי אריחי קיר ורצפה (ב-1.0%) ומדרגות (ב-0.9%).
מדד מחירי שכירת ציוד ורכב ומדד הוצאות כלליות ירדו בחודש ספטמבר 2019 ב-0.1%, כל אחד.
מדד מחירי שכר עבודה המשולם עבור המועסקים בענף נותר בחודש ספטמבר 2019 ללא שינוי.
בכל פרקי הבנייה נרשמו בחודש ספטמבר 2019 תנודות מחירים של עד 0.5%.
ירידה של 0.1% במדד מחירי תשומה בבנייה למסחר ולמשרדים בספטמבר 2019 - מדד מחירי תשומה בבנייה למסחר ולמשרדים ירד בחודש ספטמבר 2019 ב-0.1% והגיע ל-107.4 לעומת 107.5 נקודות בחודש הקודם (על בסיס ינואר 2012 = 100.0 נקודות). מתחילת השנה לא חל שינוי במדד זה. מבין השינויים במדדים של פרקי הבנייה בחודש ספטמבר 2019, יש לציין ירידת מחירים של 2.1% בפרק מסגרות חרש.
ירידה של 0.2% במדד מחירי תשומה בסלילה וגישור בספטמבר 2019 - מדד מחירי תשומה בסלילה וגישור ירד בחודש ספטמבר 2019 ב-0.2% והגיע ל-124.8 נקודות לעומת 125.0 נקודות בחודש הקודם (על בסיס ינואר 2010 =100.0 נקודות). מתחילת השנה עלה מדד זה ב-0.2%.
מדד מחירי תשומה בסלילה ללא גישור ירד בחודש אוגוסט 2019 ב-0.1%.
ב-12 החודשים האחרונים (ספטמבר 2019 לעומת ספטמבר 2018) עלה מדד מחירי תשומה בסלילה וגישור ב-0.2% והמדד ללא גישור עלה ב-0.6% באותה תקופה.
חומרים - בחודש ספטמבר 2019 ירדו מחירי צינורות ניקוז (ב-3.4%), תערובות אספלט (ב-0.8%), מוטות ורשתות פלדה ואביזרי מתכת שונים (ב-0.7%).
לעומת זאת, עלו מחירי חומרי איטום (ב-1.6%), שלטים ותמרורים (ב-1.0%) ואבני ריצוף (ב-0.5%).
מדד שכירת ציוד עלה ב-0.2%.
שכר העבודה המשולם עבור המועסקים בענף נותר ללא שינוי.
מבין השינויים במדדים של פרקי הסלילה בחודש ספטמבר 2019 יש לציין במיוחד ירידות מחירים של 1.2% בפרק עבודות ניקוז ו- 0.6% בפרק שכבות אספלטיות.
לעומת זאת, חלו עליות מחירים של 1.0% בפרק עבודות הכנה ופירוק ו-0.7% בפרק עבודות שילוט ותמרור.
ירידה של 0.3% במדד מחירי תשומה בחקלאות בספטמבר 2019 - מדד מחירי תשומה בענף החקלאות ירד בחודש ספטמבר 2019 ב-0.3% והגיע ל-180.5 נקודות לעומת 181.1 נקודות בחודש קודם (הבסיס: ממוצע 2000=100 נקודות). מתחילת השנה עלה מדד זה ב1.0%.
ב-12 החודשים האחרונים (ספטמבר 2019 לעומת ספטמבר 2018) ירד מדד מחירי תשומה בחקלאות ב-0.4% והמדד ללא שכר עבודה ירד ב- 0.9%.
מדד מחירי תשומות בבעלי חיים ירד ב-0.6% ומדד מחירי תשומות בגידולים צמחיים ירד ב-0.2%.
בחודש ספטמבר 2019 ירדו מחירי דלק, שמנים וחשמל ב-2.9%, מספוא לבעלי חיים ב-0.6%, שונות (הנהלת חשבונות, שירותי משרד, צורכי משרד וכו') ב-0.4%. מחירי חומרי בנייה למבנים חקלאיים וכיסויים פלסטיים ומיסים ואגרות ירדו ב-0.1% כל אחד.
לעומת זאת, עלו מחירי דשנים וזבלים וביטוח ב-0.4% כל אחד, חומרי הדברה, עלות עבודה שכירה ודמי חכירה
ב-0.2% כל אחד.
מחירי מים, חומרי אריזה ואריזות, הובלה שכורה ושירותים וטרינריים ותרופות נותרו בחודש ספטמבר 2019 ללא שינוי .